**Čo by mal vedieť Váš budúci prváčik**

* ***samostatne*** sa obliecť a obuť, pozapínať gombíky a zaviazať šnúrky
* ***správne*** vyslovovať všetky hlásky
* ***vyjadrovať sa*** plynule aj v zložitejších vetách
* ***kresliť*** tak, že línie sú pevné a neroztrasené
* nakresliť postavu so všetkými základnými znakmi
* ***rozprávať obsah*** krátkej rozprávky a rozumieť jej obsahu
* ***naučiť sa naspamäť*** detskú básničku alebo pesničku
* vysloviť krátke slovo samostatne po hláskach
* ***orientovať sa*** v priestore, vie kde je "vpredu", "vzadu", "hore", "dole", "vpravo", "vľavo"
* ***poznať svoje meno***, priezvisko a adresu bydliska. Vymenovať členov rodiny, poznať ich prácu;
* osvojovať si ***základné pravidlá správania*** sa chodca v cestnej premávke, signály pre chodcov a dopravné značky;
* poznať najznámejšie profesie a druhy prác dospelých, stroje a náradia, s ktorými pracujú, ich funkciu;
* šetrne zaobchádzať s predmetmi;
* ***vedieť pomenovať*** bežné predmety v okolí, ich vlastnosti (farbu, tvar, veľkosť a pod.), určiť materiál, z ktorého sú zhotovené a jeho vlastnosti;
* poznať ***základné farby***, rozlišovať doplnkové;
* ***rozoznávať*** časové označenie častí dňa, roka a postupne názvy dní v týždni;
* poznať a ***pomenovať*** najznámejšie kvety, kry, stromy, zeleninu, ovocie;
* poznať znaky ročných období;
* spoznávať základné prírodné zákonitosti, vedieť sa správať v prírode;
* poznať a pomenovať bežné domáce, hospodárske a voľne žijúce zvieratá. Rozlišovať ich vonkajšie typické znaky, spôsob života a starostlivosť ľudí o ne;
* poznať a pomenovať časti tela, zmyslové orgány a zásady starostlivosti o zdravie;
* predškolské dieťa si poznatky osvojuje najmä praktickou činnosťou a pomocou zmyslových orgánov. Všetko "nové" nech vidí, počuje, ohmatá, ochutná, rozoberie, vyskúša. ***Takto získané poznatky budú pevným základom školského vzdelávania.***